b"\n_START_ARTICLE_\nKraljica no\xc4\x8di\n_START_SECTION_\nIzvor imena\n_START_PARAGRAPH_\nIme Selenicereus grandiflorus je nastalo iz latinske besede besede grande - veliko, flos - cvet. Ime izvira iz \xc4\x8dasa odkritja oz. opisa te rastline, saj je imel takrat od vseh znanih kaktusov ta najve\xc4\x8dji cvet. Dejansko ima kar nekaj vrst v rodu Selenicereus ve\xc4\x8dji cvet od S. grandiflorus. To je bil prvi kultiviran kaktus, ki pa je bil opisan precej \xc4\x8dasa po odkritju, saj so ga gojili v Royal Gardens v Hamptonu \xc5\xbee pred letom 1700.\n_START_SECTION_\nDoma\xc4\x8da imena\n_START_PARAGRAPH_\nQueen of the Night, Organillo, Cacto de flor grande, Cardeiro, Cumbera, Flor cheirosa, Flor da noite, Flor do baile, Gigante, Jamacaru, Junquilho, Mandacairu, Night-blooming Cereus, Pitahaya, Queen of the night, Reina de la noche, Reina de las flores, Urumbeba._NEWLINE_Imena, ki jih uporabljajo nekateri narodi:_NEWLINE_Afrikaansko: Koningin van die Nag._NEWLINE__NEWLINE_Angle\xc5\xa1ko: Queen of the Night, Night-blooming Cereus, Large-flowering Cactus, Sweet-scented Cactus, Vanilla Cactus, Large Blooming Cereus, Large flowered torch thistle, Large-flowered Night Cactus._NEWLINE__NEWLINE_Arabsko: Laylat-al-Qadr._NEWLINE__NEWLINE_Dansko: Nattens Dronning._NEWLINE__NEWLINE_Finsko: Y\xc3\xb6n Kuningatar._NEWLINE__NEWLINE_Francosko: reine de la nuit, princesse de la nuit, cierge a grande fleurs, vierge a grandes fleurs, Cierge rampant a grandes_NEWLINE_ fleurs, Fleur d'amour._NEWLINE__NEWLINE_Italjansko: cacto grandifloro, regina della notte._NEWLINE__NEWLINE_Japonsko: Gekka Bijin._NEWLINE__NEWLINE_Nem\xc5\xa1ko: K\xc3\xb6nigin der Nacht, Schlangencereus, Schlangenkaktus._NEWLINE__NEWLINE_Nizozemsko: Koningin van de Nacht._NEWLINE__NEWLINE_Portugalsko: flor-de-baile, cardeiro trepador._NEWLINE__NEWLINE_Romunsko: Antilele Olandeze._NEWLINE__NEWLINE_\xc5\xa0pansko: Reina de las Flores, Reina Gigante, Cardon, Gigante, Organillo, Reina de la noche. _NEWLINE__NEWLINE_\xc5\xa0vedsko: nattens drottning._NEWLINE__NEWLINE_Tamilsko/Telugu: Brahma Kamalam.\n_START_SECTION_\nOpis\n_START_PARAGRAPH_\nStebla so dolga tudi ve\xc4\x8d kot 10 metrov, drobna, obi\xc4\x8dajno visijo iz dreves in skalovja, lahko se razvejajo. Iz stebel izra\xc5\xa1\xc4\x8dajo dolge zra\xc4\x8dne korenine. Areole so majhne, bele ali sivkaste, iz njih izra\xc5\xa1\xc4\x8dajo kratke, ostre bodice, dolge le pol do enega centimetra. Povrhnjica je modrikasto zelena, \xc4\x8de je rastlina dobro osvetljena, porde\xc4\x8di. Cvetovi merijo v premeru 17-22 cm, belkasti, no\xc4\x8dni. Plod je ovalen, dolg 5-9 cm, belkast, ro\xc5\xbenat do rde\xc4\x8d, pokrit z drobnimi skupinami bodic._NEWLINE_Rastlina je nenavadna zato, ker cveti pono\xc4\x8di in to samo eno no\xc4\x8d v topli polovici leta. Ima ka\xc4\x8di podobno, plaze\xc4\x8de steblo, ki lahko dose\xc5\xbee ve\xc4\x8d kot 10 metrov v dol\xc5\xbeino. Njeni veliki, blago di\xc5\xa1e\xc4\x8di cvetovi ki dose\xc5\xbeejo do 26 cm v premeru cvetijo samo 6 ur. Cvet in drugi nadzemni deli rastline se \xc5\xa1tejejo za zdravilne.\n_START_SECTION_\nGojenje\n_START_PARAGRAPH_\nRastlina je zelo enostavna za gojenje. Posadimo jo v bogat komposten humusen substrat, najbolje v obe\xc5\xa1enko, podobno kot epifite. Dobro rase tako v polsenci kot na polnem soncu, \xc4\x8dez poletje se zaliva tedensko, pozimi pa potrebuje mirovanje. Cvetenje spodbudi dobra spomladanska osvetlitev, vendar rastline na splo\xc5\xa1no ne cvetijo pogosto. Prezimuje naj nad 5 \xc2\xb0C.\n_START_SECTION_\nUporaba\n_START_PARAGRAPH_\nEkstrakt iz zdravilnih delov rastline odpira krvne \xc5\xbeile in blagodejno vpliva na \xc5\xbeivce v hrbtenja\xc4\x8di. Ima tudi protivnetni u\xc4\x8dinek na ko\xc5\xbeo._NEWLINE_Kaktus se je uporabljal za pomo\xc4\x8d pri razli\xc4\x8dnih boleznih. V mehiki so ga uporabljali za zdravljenje vnetja ledvic, vro\xc4\x8dine, te\xc5\xbeav pri dihanju, ka\xc5\xa1lju in drugih te\xc5\xbeavah. Rastlino je v Evropi kot zdravilno vpeljal nemec dr. Scheele, vendar rastllina ni dobila veljave, dokler je ni uporabil homeopat dr. R. Rubini. Za medicinske namene se uporablja cvet in steblo, nabrano v juliju, deluje pa srce. Uporablja se v obliki tinkture, izdelane iz sve\xc5\xbeega stebla kaktusa._NEWLINE_Snovi v kaktusu niso dosti raziskane, vplivajo pa na simpati\xc4\x8dni \xc5\xbeiv\xc4\x8dni sistem, posebno na mo\xc4\x8d kardialnega pleksusa. V medicinskih odmerkih zni\xc5\xbea sr\xc4\x8dni pulz. deluje sedativno in pove\xc4\x8da izlo\xc4\x8danje ledvic. Mnenja o sedativnem u\xc4\x8dinku so deljena. Odpravlja sr\xc4\x8dne te\xc5\xbeave kot je mo\xc4\x8dno razbijanje srca, bole\xc4\x8dine v srcu, sr\xc4\x8dna dispneja, aritmija, angina pektoris in te\xc5\xbeave, povezane z boleznimi srca._NEWLINE_V ve\xc4\x8djih odmerkih dra\xc5\xbei sr\xc4\x8dne ganglije in povzro\xc4\x8di hiperestezijo, aritmijo, karditis, perikarditis in spazmo srca. Tinktura v velikih odmerkih povzro\xc4\x8di iritacijo prebavil in vpliva na mo\xc5\xbegane (zmedenost, halucinacije in lahek delirij)."